
Da li je dopušteno konzumiranje mesa životinje koju ulovi nevjernik?


* 
* 
* 
* 
* 
* 
* 

 
Da li je dopušteno konzumiranje mesa životinje koju ulovi nevjernik?

Islamski pravnici jednoglasni su u mišljenju da je zabranjeno konzumiranje mesa životinje koju ulovi ateista, apostata, budista i idolopoklonik. Većina učenjaka dopušta konzumiranje mesa životinje koju ulove sljedbenici Knjige, židovi i kršćani. (Poznato je razilaženje među islamskim učenjacima da li se vatropoklonici smatraju sljedbenicima Knjige ili ne.) To je stav hanefijskih, šafijskih, hanbelijskih i zahirijskih autoriteta, a između malikijskih učenjaka za ovo su se mišljenje opredijelili Sehnun i Ibn Arebi Maliki. (Vidjeti: *El-Mugni*, 9/311, *El-Hidaja*, 4/124, *El-Medžmu*, 9/105, *El-Muhalla*, 8/198, *Ahkamul-Kur’an*, 2/658, i *Es-Sejlul-džerrar*, 4/61.)


Imam Malik smatra da je konzumiranje mesa životinje koje ulove sljedbenici Knjige zabranjeno, a Ibn Kasim to smatra pokuđenim. Učenjaci koji ovo dopuštaju povode se za činjenicom da je Uzvišeni Allah dopustio konzumiranje mesa koje zakolju sljedbenici Knjige ne praveći razliku između mesa i lovine. I mišljenje većine islamskih pravnika nesumnjivo je jače, tim prije jer ne postoji jasan i ispravan argument koji pravi razliku između ulovljene i zaklane životinje kada je riječ o sljedbenicima Knjige, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


